વાઘોડિયા તાલુકાની ૪૫ ગ્રામ પંચાયતોની ચૂંટણીઓમાં ૪ ગ્રામ પંચાયત સમરસ થતાં ૪૧ ગ્રામ પંચાયતોની ચૂંટણીઓ આજરોજ યોજાઇ હતી અને વહેલી સવારથી ગ્રામ્ય વિસ્તારોમાં મતદાન કરવા માટે મતદારો મોટી સંખ્યામાં મતદાન મથકો ઉપર લાઇનમાં ઉભા રહ્યા હતા અને આ મતદાન સમયે ચૂંટણી અધિકારી તથા જિલ્લા પોલીસ વડાની સૂચના અનુસાર દરેક મતદાન બૂથો ઉપર તાલુકા પીએસાઇ વાય. આર. ચૌહાણે ચુસ્ત પોલીસ બંદોબસ્ત ગોઠલવી દેવામાં આવેલો જેથી કરીને કોઇપણ જાતનો અનિચ્છનીય બનાવ બનવા પામેલ નથી અને શાંતિપૂર્ણ રીતે મતદાન પૂર્ણ થતાં તંત્રએ પણ હાશકારો અનુભવ્યો હતો.